Dan un eur, antronoz, e teuas devadein an doue ean e-unan ag al  leh, Gegen Pandita Choutouktou. Eun doue iskiz-tre e oa. Yaouank  ugent betag daou àrn-ugent, e oa bihan, treud, hag a fiche biw ha  nervennuz, ged eun dremm a lavare e frommeu, ha daoulagad berped digor-  braz. Gwisket e oa ged eun uniform rusad glaz euz seienn glaz, gand  diskoé aour gand arouel ar choutouktou Pandita. E vragou a oa glaz  ive, heuzeu ihuel e-noe, hag àr e benn, eur boned astrachan, gand eur  beg melen. D e houriz e oa eur revolver hag eur hlean. Nouien ket  petra oa da grèdein diàr an doue-man gwisket en ofisour. Ean a dapas  eun dasen té hag a gomzas e veskein ar ruseg gand ar mongoleg.  Ked pell doh ma h/Koure, eh es ar manati koz Erdeni Dzou, savet àr  lah  ar rivinou deuz Karakoroum, penn-leh koh da Hengis-Chan. Koubilai  Chan a zeuas liez èl pirhirin hag a zihane du-ze pa oa chwih, rag e  oa impalaer ar Vro-Sina, an Indou, ar Bers, an Afganistan, ar Vongoli  hag eun hanter-Europa. Er manati e-neus dizoloet Maramba Meechnikatak  eun diougan hag a lavar en-no Choutouktou Zain titl Pandita pa vo  nameid unan àrn-ugent, ha penoz ean a zeufe àr an douar e kreiz  douarou Djengis Chan hag en-dehe àr e vruche arouez  aniennel ar  svastika, ha penoz ar Choutouktou-ze a vehe inoret gand ar bobl e-pad  eun amzer brezeliou vraz ha diesteriou, ha penoz ean a zeraoufe ar  emgann eneb mevelion ar fallantez ru hag e drehfe aneho, ha penoz an  urz a zeufe er bed en-dro, ha penoz an dud a lidahe an deiz-ze braz er  hreñvleh e seùel tamplou gwenn hag eh ober treuzi deg mil kloh! Ar  Pandita Choutoutkou on me! An arouezou ou-deus en em gavet àr ma  ferson. Trehein a rin ar volcheviked, mevelion ar  fallante ru, hag e  tihanin e Moskou deuz ma labour braz. Chetu ma dam-eus goulennet dar  horonel Kazagràndi ma lakaad e strolladou ar baron Ungern eid ma  hellahen kanna. Al lama-ed ne vennont ked ez afen kuit, med piou eo an  doue aman ?